डोलतालाब और सब्जीमंडी टेक पर बनेगी चौपाटी
शहरमें व्यवस्थित चौपाटी का अभाव है। इसके चलते रोड पर ही लगने वाले ठेलों पर लोग फास्टफूड और व्यंजनों का आनंद लेते हैं। अब हालात जल्द ही बदलने वाले हैं। शहर में दो स्थानों पर चौपाटी विकसित करने की कार्ययोजना तैयार की जा रही है।
नगर परिषद की ओर से डोल तालाब को विकसित करने के साथ ही इसकी पाल को चौड़ी कर चौपाटी बनाने का प्लान भी बनाया गया है। वहीं सब्जीमंडी को व्यवस्थित अंदर शिफ्ट करने के बाद उस खाली स्थान पर भी चौपाटी बनाने का नक्शा तैयार किया जा रहा है।
इससे लोगों को सैरसपाटे के साथ मनोरंजन और उनके पसंदीदा व्यंजन एक ही जगह पर मिल जाया करेंगे।
पुरानी मांग होगी पूरी
^नगरपरिषद ने दो स्थानों पर चौपाटी बनाने का प्लान तैयार किया है। इसको लेकर सर्वे भी हो रहा है। चौपाटी बन जाने के बाद लोगों की पुरानी मांग पूरी हो जाएगी। शहरवासियों के लिए यह सौगात होगी। -प्रेमशंकरसांखला, सभापति नगर परिषद, बारां
सब्जी विक्रेता मंडी में होंगे शिफ्ट
नगरपरिषद ने सब्जीमंडी में नंबरिंग शेड को कंपलीट कर लिया है। जल्द ही रोड पर बैठने वाले सब्जी विक्रेताओं को मंडी में शिफ्ट किया जाएगा। इसके अलावा दुकानों को हटाने के बाद जो स्थान खाली होगा, उसे चौपाटी के रूप में डवलप किया जाएगा। इसका भी तखमीना नगर परिषद तैयार कर रही है। जल्द ही इस पर भी काम शुरू किया जाएगा। इसके लिए सर्वे का काम चल रहा है।
शहर का होगा सौंदर्यीकरण
जहांडोल तालाब को संरक्षित करने के साथ ही वहां पर चौपाटी बनाए जाने से लोगों की चहल-पहल रहेगी। इसको हेरिटेज लुक में विकसित करने के साथ वहां चौपाटी बनाई जाएगी। जहां पर लोगों को उनकी सुविधा के अनुसार चीजें मिलेंगी। इसको लेकर भी सर्वे करवाया जा रहा है। नगर परिषद की ओर से तालाब की पाल को विकसित करने के साथ इस पर सीसी किया जाएगा।
बारां. शहर में स्थित नेहरू पार्क के पास लगी सब्जीमंडी। इस जगह चौपाटी विकसित करने की योजना है।
बारां. शहर का ऐतिहासिक डोल तालाब। यहां पर भी नगर परिषद की ओर से चौपाटी विकसित की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva